Daily Trading Strategy (บ่าย) – บล.ธนชาต
บริษัทหลักทรัพย์ ธนชาต จำกัด (มหาชน) สรุปทิศทางและแนวโน้มตลาดบ่ายนี้
16 ต.ค. 2558

SET เริ่มเผชิญแรงขายทำกำไร…แนวโน้มพักฐานแบบ “Sector Rotation”
ดัชนี SET อยู่ที่ 1,418.07 จุด -7.25 จุด -0.51% ปริมาณซื้อขาย 22,956  ลบ.
แนวรับ :          1,414 / 1,410          แนวต้าน :          1,430 / 1,440
 
สรุปทิศทางและแนวโน้มตลาด
SET ถูกแรงขายทำกำไร แกว่งตัวที่แนว 1,420 จุด: SET มีแนวโน้ม “พักฐาน” ระยะสั้น หลังปรับตัวขึ้นแรงตั้งแต่ต้นสัปดาห์ อย่างไรก็ตามเรามองการพักฐานของ SET จะเกิดในรูปแบบ “Sector Rotation” จากหุ้นขนาดใหญ่มาที่กลุ่มหุ้นขนาดกลาง-เล็กที่ยัง Laggard ตลาด รวมถึงหุ้นที่มีมีประเด็นลงทุนระยะสั้น โดยคงยังมองการปรับขึ้นต่อเนื่องเป้าหมายปลายปีที่ 1,500 จุด
กลุ่มหุ้นที่ดูน่าสนใจและคาดว่าจะมีแนวโน้มแข็งแกร่งกว่าตลาดยังคงเป็นหุ้นที่ได้ผลบวกจากมาตรการกระตุ้นเศรษฐกิจอย่าง
1.กลุ่มรับเหมาฯและวัสดุก่อสร้าง “ซื้อ” SCC CK STEC UNIQ
2.กลุ่มท่องเที่ยวเข้าสู่ช่วง High Season “ซื้อ” AOT CENTEL MINT
3.กลุ่มอสังหาฯ “ซื้อ” PS ได้ประโยชน์สูงสูงจากมาตรการกระตุ้นอสังหาฯ
4.กลุ่มหุ้นที่เกี่ยวข้องกับการบริโภคในประเทศอย่าง CPALL KTC
นอกจากนี้การซื้อหุ้นในช่วงต้นไตรมาส 4 มีโอกาสขาดทุนน้อย จากการวิเคราะห์แบบ Quant Analysis ย้อนหลัง 15 ปี พบว่าหุ้นกลุ่มวัสดุก่อสร้าง อิเล็กทรอนิกส์ อาหาร และค้าปลีก มีโอกาสสูงกว่า 70% ที่ให้อัตราผลตอบแทนเป็น “บวก” (ดูรายงาน Pathumwan Corner ประกอบ)
 
หุ้นที่น่าสนใจทางเทคนิค
PDG “ซื้อ” ราคาหุ้นมีจังหวะดีดตัวขึ้นผ่านแนวเส้นค่าเฉลี่ย 3 เดือน พร้อมปริมาณการซื้อขายสูงกว่าปกติ สอดคล้องกับเครื่องมือชี้ทิศทาง DI+ ที่พุ่งชี้ขึ้น และ MACD ตัด 0 ขึ้นวันแรก เป็นจังหวะเก็งกำไร มีแนวต้านแรกบริเวณ 4.20 บาท และถัดไปที่ 4.38 บาท
CWT “ซื้อ” ราคาหุ้นแกว่งตัวขึ้นทะลุแนวเส้นค่าเฉลี่ย 3 เดือนพร้อมปริมาณการซื้อขายสนับสนุนหนาแน่น ด้วยแท่งเทียนรูปแบบ Three White Soldiers เครื่องมือ DI+ ตัด DI- ขึ้น เป็นจังหวะซื้อเก็งกำไร มีแนวต้านแรกที่ 3.30 บาท และถัดไปที่ 3.48 บาท
AJD “ซื้อ” ราคาหุ้นมีจังหวะฟื้นตัวขึ้นด้วยรูปแบบ Double Bottom สามารถกลับมายืนเหนือเส้นค่าเฉลี่ยระยะสัปดาห์ได้อีกครั้ง พร้อมปริมาณการซื้อขายเพิ่มสูงขึ้น เครื่องมือ DI+ ตัด ADX และ DI- ขึ้น เป็นจังหวะซื้อเก็งกำไร มีแนวต้านแรกที่บริเวณ 1.70 บาท หากผ่านได้จะมีเป้าหมายถัดไปที่บริเวณ 1.75 บาท
 
Futures แนวรับ        แนวต้าน
SET50         915           925
              908           930
Gold        19700         19800
            19600         20000
Oil          1750          1800
             1720          1820
 